Кесаревонан һуң, хәле бер ҙә арыуланмаған ҡатыны янына, көнөнә әллә нисә килде Заһит.Күҙ төптәре ҡарайып, биттәре һурылып киткән Нурзияһына әсенеп ҡараны ир. Шулай уҡ өмөтһөҙме икән ни, ышанырға һис кенә лә теләмәне. Табиптар ҡулдарын ғына йәйҙе.Эргәһендә үҙенә текләп ултырған Заһиттың ҡулдарын һыйпаны Нурзия.- Бер семтем бәхетте лә йәлләне хоҙай, бирҙе лә кире тартып алды.- Әү, ҡәҙерлем, нимә тинең? - Заһит ҡатынына эйелде.Бер семтем бәхет ... тигәне генә ҡолағына салынды.Нурзияһының ауыҙынан сыҡҡан һуңғы һүҙҙәр, ирҙе тетрәндерҙе.Ҡапыл, бөтә доньяның аҫты-өҫкә килдеме ней, ер зырылдап әйләнеп китте. Заһиттың башы шауланы, күҙ алдары ҡараңғыланды...Нурзияны ерләгәндән һуң, больницанан ҡыҙын алып ҡайтты Заһит. Ҡабат өйләнмәне.Нурзияһы менән татыған бер семтем бәхетенә хыянат итмәне...